[{"text_idx": "#000001", "text": "Francio: Manifestacioj kontrau\u0306 la leg\u0302o pri azilo kaj migrado"}, {"text_idx": "#000003", "text": "Apenau\u0306 prezentata c\u0302e la Konsilio de la ministroj, la leg\u0302o pri azilo kaj migrado jam estas kontestata sur la stratoj. Lau\u0306 la ministro pri Internaj aferoj Ge\u0301rard Collomb, temas pri teksto \u00abplene harmonia\u00bb, kiu \u00abkonformig\u0302as al la eu\u0306ropa juro\u00bb."}, {"text_idx": "#000004", "text": "Merkredon 21an de februaro, dum la ministro pri Internaj aferoj g\u0302ojis pro la prezentado de la leg\u0302projekto pri azilo kaj migrado c\u0302e\u200b\u200b\u200b\u200b\u200b\u200b\u200b la Konsilio de la ministroj, pluraj laboristoj de la sektoro pri azilo ekstrikis c\u0302e la OFPRA (franca oficejo pri protektado de la rifug\u0302intoj kaj senpatriuloj), kaj c\u0302e la Nacia kortumo pri azilrajto (CNDA)."}, {"text_idx": "#000005", "text": "Kolektig\u0302oj amasigis milojn da personoj en pluraj francaj urboj, interalie en Grenoblo, Ang\u0302evo, kaj kompreneble Parizo dum la tuta tago. En la c\u0302efurbo, pluraj centoj da personoj kolektig\u0302is meze de la tago, antau\u0306 la Statkonsilio je la krioj \u00abAzilo en dang\u0302ero\u00bb au\u0306 \u00abGe\u0301rard Collomb, en detenejo\u00bb"}, {"text_idx": "#000006", "text": "Sammomente, simbole, pluraj dekoj da opoziciuloj respondis al la alvoko de Emmaus en la 4a sektoro de Parizo. Nigre vestitaj, silentaj, cento da personoj kolektig\u0302is en malvarmo antau\u0306 la granda konstruaj\u0302o de la polica prefektejo de Parizo, rilatis Tom Rossi, surloka j\u0302urnalisto. \u00abC\u0302i tie kus\u0302as la humaneco de Macron\u00bb, estis legeble sur granda flagrubando."}, {"text_idx": "#000007", "text": "\u00abLeg\u0302aro por elpeladi la homojn\u00bb"}, {"text_idx": "#000008", "text": "\u00abLau\u0306 ni, tio vere estas funebra tago, asertas Ste\u0301phane Melchiorri de la asocio Emmaus international. Ili prezentas al ni leg\u0302on, ankorau\u0306 pli limigan ol la aliaj, kiu estas vera regreso por la rajtoj de la fremduloj. Ekzemple, kiam fremdulo apelacios pri decido, tiu decido estos tamen tuj aplikebla: li do estos elpelita. Ili elpensis leg\u0302aron cele al elpelado de la homoj\u00bb."}, {"text_idx": "#000009", "text": "Post la funebro, aperas kolero: la sloganoj kontestas tiun leg\u0302on, kiu antau\u0306vidas limigon je duono de tiuj apelaciaj templimoj. \u00abTiu leg\u0302o estas c\u0302efe libermortiga. Unu el la precizaj ekzemploj estas plilongigo de la detentempo por la azilpetantoj, kies petoj estas rifuzitaj, eksplikas Se\u0301bastien Bailleul, g\u0302enerala direktoro de la CRID, kolektivo de francaj asocioj pri internacia solidareco. Dum temas pri homoj, kiuj travivas ekzilon, la leg\u0302o antau\u0306vidas ilian enfermadon en kampadejoj, kaj tio faciligas ilian elpeladon\u00bb."}, {"text_idx": "#000010", "text": "Fine de posttagmezo, pluraj centoj da manifestaciantoj kolektig\u0302is sur la placo Saint-Michel, kore de Parizo, alvoke de la asocio BAAM (Buroo pri akceptado kaj akompanado de la migrantoj). La defilado poste pas\u0302adis g\u0302is la Nacia Asembleo, kun la sama agitvorto: \"abolo de la leg\u0302o pri azilo kaj migrado\"."}, {"text_idx": "#000011", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000013", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000014", "text": "Voir le profil de neniammilitointerni sur le portail Overblog"}]